„Пусти ми ћебе, џаба ти шишана!"
За војводе Вукаловића удари турска војска на Зупце. У војсци бијаше много из Босне башибозука. У зору ударе изненада Црногорци на Турке, те их разбију и нагнају у бјег. Бјежећи Турци куд који, запеће једноме од башибозука ћебе за драчу и не даде му даље. Он не смијући се окренути, да види шта је, помисли да га је достигао Црногорац и тегли за ћебе, да му га отме; па у тој невољи повиче: Пусти ми ћебе, џаба ти шишана! — и баци пушку за се. Но пошто му то не поможе, пусти и ћебе и побјеже без обзира!	

Леутар.

Референце

Извор
 Босанска вила, 1890, година V број 4. Сарајево, 28. фебруара 1890, стр. 60.

Српске народне приповетке
Народне умотворине из часописа Босанска вила